**POSTUPAK PODNOŠENJA ZAHTJEVA ZA PRIJEM U HRVATSKO DRŽAVLJANSTVO**

**Svi zahtjevi iz Savezne Republike Brazila, Republike Kolumbije, Bolivarijanske Republike Venezuele i Republike Trinidad i Tobaga, za osobe koje nemaju prebivalište u Republici Hrvatskoj, moraju se predati putem Veleposlanstva Republike Hrvatske u Brazilu, akreditiranog u navedenim zemljama.**

**Podnositelj zahtjeva koji nema privremeni ili stalni boravak u Republici Hrvatskoj mora OSOBNO podnijeti zahtjev za hrvatsko državljanstvo, uz najavu, ili u Veleposlanstvu Republike Hrvatske u Brazilu, ili tijekom konzularnih dana povremeno zakazanih u konzularnom području ovog Veleposlanstva (Brazil, Kolumbija, Venezuela).**

**Dokumenti potrebni za podnošenje zahtjeva za hrvatsko državljanstvo za punoljetne (ne maloljetne) osobe:**

* **Odgovarajući obrazac zahtjeva za stjecanje hrvatskog državljanstva uredno ispunjen na hrvatskom jeziku (Obrazac1 );**
* **Životopis i motivacijsko pismo** na hrvatskom jeziku, koje posebno uključuje razloge za podnošenje zahtjeva za državljanstvo. Životopis mora sadržavati osobne podatke, podatke o obrazovanju i kvalifikacijama, zanimanju, zaposlenju i mjestu rada, bračno stanje, podatke o djeci (ako postoje), podatke o roditeljima i rođacima koji imaju hrvatsko državljanstvo, adresu i prebivalište u Hrvatskoj, ako postoji. Motivacijsko pismo mora sadržavati opis povezanosti s Hrvatskom, obrazloženje razloga traženja hrvatskog državljanstva i razloge koji stranku navode na to, opis povezanosti s hrvatskom tradicijom, kulturom i iseljeničkim potomstvom**.** Treba navesti gdje su preci ranije živjeli, razloge iseljavanja, okolnosti, s kojim dokumentima i kada su emigrirali u Brazil, Kolumbiju ili Venezuelu te objašnjenje gdje su u tim zemljama živjeli po dolasku, okolnosti i sl. Svaki životopis i motivacijsko pismo moraju imati najmanje jednu stranicu. Podaci moraju biti vrlo detaljni s maksimalnom jasnoćom i objektivnošću za analizu od strane nadležnih tijela. Ova dokumentacija je izuzetno važna za proces stjecanja državljanstva i mora sadržavati sve podatke bitne za podnošenje zahtjeva. Pisma s nekoliko redaka objašnjenja i vrlo kratkim izvješćem neće biti prihvaćena u procesu;
* **Od hrvatskog iseljenika priložiti:** presliku putne isprave ili druge javne isprave na temelju koje je osoba iselila u inozemstvo iz Republike Hrvatske, s tim da se migrantom/iseljenikom smatra osoba koja je odselila u inozemstvo **prije 8. listopada, 1991.**;
* **U slučaju potomaka migranata/iseljenika,** srodstvo između članova obitelji i iseljenika mora se dokazati izvornim izvodom iz matične knjige rođenih s apostillom i ovjerenim prijevodom na hrvatski jezik svih članova obiteljskog stabla do hrvatskog pretka. Hrvatski rodni list pretka potrebno je predočiti u izvorniku, a ovjerenu kopiju, ako stranka zadržava izvornik, izradit će Veleposlanstvo, uz trošak;
* **Pripadnici hrvatskog naroda** prilažu isprave kojima u pravnom prometu dokazuju svoja dosadašnja nacionalna opredjeljivanja - npr. preslike radne knjižice, vojne iskaznice, domovnice, vjenčanog lista i dr. kojima potvrđuju zaštitu prava i promicanje interesa hrvatskog naroda, te dokaze o aktivnom sudjelovanju u hrvatskim kulturnim, znanstvenim i športskim udrugama u inozemstvu;
* **Izvorni izvod iz matične knjige rođenih** s apostillom i ovjerenim prijevodom na hrvatski jezik podnositelja zahtjeva;
* **Za kandidate koji su u braku**, izvornik Vjenčanog lista s apostillom i ovjerenim prijevodom na hrvatski jezik;
* **Ako podnositelj zahtjeva već ima hrvatski vjenčani list**, mora predočiti originalni dokument, a kopiju će ovjeriti Veleposlanstvo, ukoliko stranka zadržava original, uz trošak;
* **Dokaz o državljanstvu** (preslika s apostillom važeće putovnice i/ili osobne iskaznice iz zemlje prebivališta – ne može biti vozačka dozvola, niti bilo koja druga profesionalna iskaznica);
* **Uvjerenje o kaznenoj evidenciji** (izdano od strane nadležnih tijela - policije) s apostillom i ovjerenim prijevodom na hrvatski jezik;
* **Prilikom podnošenja zahtjeva potrebno je predočiti važeći identifikacijski dokument s vidljivom, autentičnom i relativno novom fotografijom** (osobna iskaznica ili putovnica, ne može biti vozačka dozvola, niti bilo koja druga profesionalna iskaznica).

**VAŽNO**

Ako je podnositelj zahtjeva rođen u Republici Hrvatskoj i posjeduje hrvatski rodni list, u tom se slučaju mora konzultirati s Veleposlanstvom o postupku i dokumentaciji potrebnoj za provjeru hrvatskog državljanstva.

Da biste podnijeli zahtjev za državljanstvo za supružnika, brak prvo mora biti uredno registriran u Hrvatskoj i uz zahtjev je potrebno priložiti hrvatski vjenčani list (u tom slučaju konzultirajte Veleposlanstvo o postupku i potrebnoj dokumentaciji).

**Odrasle osobe hrvatskog podrijetla koje žele dodati maloljetnika(e) u svoj zahtjev za hrvatsko državljanstvo, također moraju predočiti:**

* U ovom slučaju **Obrazac 2** koji sadrži prijavu maloljetnika, uredno ispunjen na hrvatskom jeziku;
* Maloljetnici od 12 i više godina moraju doći osobno na termin;
* **Izvod iz matične knjige rođenih** maloljetne osobe u izvorniku s apostillom i ovjerenim prijevodom na hrvatski jezik;
* **Identifikacijski dokumenti maloljetnika** **i državljanstvo** (preslika s apostillom važeće putovnice i/ili osobne iskaznice);
* **Identifikacijski dokumenti oca i majke** (preslika s apostillom važeće putovnice i/ili osobne iskaznice iz zemlje prebivališta) – to ne može biti vozačka dozvola niti bilo koja druga profesionalna iskaznica;
* **Zahtjev se mora podnijeti uz nazočnost oba roditelja** ili uz dostavu izjave/ovlasti kojom se potvrđuje suglasnost sa stjecanjem državljanstva maloljetne osobe, ovjeren potpis i ovjereni prijevod na hrvatski jezik, od strane roditelja koji nije nazočan predaji zahtjeva;
* Jedan od roditelja može podnijeti zahtjev za državljanstvo maloljetne osobe ako je drugi roditelj preminuo. U slučaju oca ili majke s nepoznatim prebivalištem, posavjetujte se s Veleposlanstvom o postupku.

**VAŽNO**

Apostille svih dokumenata ne smiju biti starije od 6 mjeseci.

Obrasci se nalaze u privitku i moraju biti uredno ispunjeni rukom, na hrvatskom jeziku.

Dokumentaciju je potrebno dostaviti u 2 seta: jedan s izvornim dokumentima s apostillom i ovlaštenim prijevodom, a drugi s jednostavnim kopijama svih dokumenata.

**Konzularne pristojbe:**

**U vezi konzularnih pristojbi molimo da se obratite Veleposlanstvu Republike Hrvatske u Braziliji.**

**Podaci o bankovnom računu Veleposlanstva:**

**Za uplate u brazilskim realima:**

Banco Rendimento – 633

Ag: 0003

C-C 021417500-8

CNPJ: 04.305.102/0001-76

Veleposlanstvo Republike Hrvatske

**Za uplate u američkim dolarima:**

BANCO DEL DESTINATARIO : BANCO RENDIMENTO S/A

CÓDIGO SWIFT : RENDBRSP

BANCO INTERMEDIARIO: BANK OF AMERICA

CÓDIGO SWIFT: BOFAUS3N

BENEFICIARIO : EMBAJADA DE LA REPUBLICA DE CROACIA

CNPJ: 04.305.102/0001-76

IBAN: BR7868900810000302141750004C1

DIRECCIÓN : SHIS QI 09 CONJUNTO 11 CASA 03 – LAGO SUL - BRASILIA-DF / BRASIL

MOTIVO DE LA TRANSFERENCIA : CREDITAR CCME Nº 144660

**NAPOMENA:** Plaćanje se mora izvršiti isključivo putem bankovnog depozita, dokaz o uplati mora biti priložen procesu.

**Detalji i adresa Veleposlanstva:**

e-mail: croemb.brasilia@mvep.hr

telefon: (+55 61)3248-0610

Veleposlanstvo Republike Hrvatske

SHIS IQ 09 Set 11 Kuća 03

Lago Sul – Brasília – DF - Brazil

CEP – 71625-110